El XXXIV Trofeu Ciutat de Gandia se celebrarà el pròxim 20 de setembre
18 setembre 2018

## El XXXIV Trofeu Ciutat de Gandia se celebrarà el pròxim 20 de setembre18 setembre 2018Última actualització: 14 juliol 2025

![](../gestion/img/_AO_0890-copia.jpg)  
  

La regidora d'Esports, Lydia Morant, acompanyada pel president del CF Gandia, Jesús Sendra han presentat aquest matí el XXXIV Trofeu Ciutat de Gandia que enfrontarà el dijous 20 de setembre a les 20.00 hores a l'estadi Guillermo Olagüe al CF Gandia i el CD Xàbia.  
  
"_Com en anteriors edicions el trofeu s'organitza abans de la Fira i Festes i suposa el tret de sortida a la temporada del club. Des de l'Ajuntament volem agrair la tasca del club pel foment de l'esport i el futbol a la nostra ciutat. Esperem que la ciutadania responga i acudisca a veure un partit que segur serà molt interessant_" va declarar **Lydia Morant**.  
  
**Jesús Sendra** ha recordat la importància del trofeu que es va iniciar en 1974 per inaugurar la llum artificial de l'estadi. "_Al llarg d'aquests anys han participat equips com Real Madrid-Castella, Huracán de Montevideo, Betis, Numància, Rayo Vallecano, Vila-real i altres equips valencians de renom com l'Alcoià o l'Olímpic. Posteriorment i durant 11 anys el torneig va deixar de fer-se però en 2014 el reprenem amb un caràcter més local. Aquest any tindrem al Jávea, un equip històric amb prop de 80 anys d'història i referent en la seua categoria_".  
  
El president del Club ha destacat que el club també organitzarà altres tornejos com el trofeu de Veterans el pròxim 12 d'octubre on participaran equips com el Vila-real, Elx, Llevant o Alcoià o el trofeu per categories inferiors on és s'espera que acudisquen desenes d'equips procedents de tota la Comunitat Valenciana.